รัฐบาลไทย-ข่าวทำเนียบรัฐบาล-ก.ค.ศ.เห็นชอบหลักเกณฑ์และวิธีการคัดเลือกฯ ผู้อำนวยการสถานศึกษา สพฐ. และ สอศ.
วันศุกร์ที่ 26 ตุลาคม 2561
ก.ค.ศ.เห็นชอบหลักเกณฑ์และวิธีการคัดเลือกฯ ผู้อํานวยการสถานศึกษา สพฐ. และ สอศ.
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 12/2561 เมื่อวันที่ 25 ตุลาคม 2561
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยผลการประชุมคณะกรรมการข้าราชการครูและบุคลากรทางการศึกษา (ก.ค.ศ.) ครั้งที่ 12/2561 เมื่อวันที่ 25ตุลาคม 2561 ว่าที่ประชุมได้มีการพิจารณาเรื่องที่เกี่ยวข้องกับการบริหารงานบุคคลของข้าราชการครูและบุคลากรทางการศึกษาที่สําคัญ ดังนี้
เห็นชอบหลักเกณฑ์และวิธีการคัดเลือกฯ ผู้อํานวยการสถานศึกษา สังกัดสํานักงานคณะกรรมการการศึกษาขั้นพื้นฐาน (สพฐ.)สรุปสาระสําคัญ ดังนี้
1) ผู้มีสิทธิสมัครเข้ารับการคัดเลือกต้องเป็นข้าราชการครูและบุคลากรทางการศึกษา สังกัด สพฐ. มีคุณสมบัติทั่วไปตามมาตรา 30 และดํารงตําแหน่งหรือเคยดํารงตําแหน่งใดตําแหน่งหนึ่งตามมาตรฐานตําแหน่งผู้อํานวยการสถานศึกษา ที่ ก.ค.ศ. กําหนด
2) หลักสูตรการคัดเลือกประกอบด้วย 3 ภาค คือ
ภาค ก ความรู้และความสามารถในการบริหารงานในหน้าที่(คะแนนเต็ม 100) โดยการทดสอบความรู้ ประกอบด้วยการบริหารงานวิชาการ การบริหารงานบุคคล การบริหารงานการเงินและสินทรัพย์ การบริหารงานทั่วไป และกฎหมายที่เกี่ยวข้อง
ภาค ข ความเหมาะสมกับการปฏิบัติงานในหน้าที่(คะแนนเต็ม 150) โดยการประเมินประวัติและประสบการณ์ (50 คะแนน) ประเมินผลงาน (50 คะแนน) และประเมินศักยภาพ (50 คะแนน)
ภาค ค ความเหมาะสมกับตําแหน่ง(คะแนนเต็ม 50) โดยการประเมินวิสัยทัศน์และการสัมภาษณ์
3) ผู้ที่ได้คะแนนภาค ก ไม่ต่ํากว่าร้อยละ 60 จึงมีสิทธิสอบภาค ข และภาค คสําหรับผู้ได้รับการคัดเลือกต้องได้คะแนนภาค ข และภาค ค แต่ละภาคไม่ต่ํากว่าร้อยละ 60 และคะแนนรวมทั้ง 3 ภาค ไม่ต่ํากว่าร้อยละ 60
4) คณะกรรมการศึกษาธิการจังหวัด (กศจ.) เป็นผู้ออกข้อสอบและกําหนดตัวชี้วัด องค์ประกอบ และคะแนนการประเมิน
5) สพฐ.จะกําหนดวันคัดเลือกเฉพาะการคัดเลือกตามหลักเกณฑ์นี้ครั้งแรกส่วนครั้งต่อ ๆ ไปให้ กศจ. กําหนดเอง ทั้งนี้ ให้ผู้สมัครเลือกสมัครในสํานักงานเขตพื้นที่การศึกษาประถมศึกษา (สพป.)สํานักงานเขตพื้นที่การศึกษามัธยมศึกษา(สพม.) หรือสํานักบริหารงานการศึกษาพิเศษ (สศศ.) ได้เพียงแห่งเดียวหากสมัครหลายแห่งจะถูกตัดสิทธิ์
6) การขึ้นบัญชีให้ กศจ. เป็นผู้พิจารณาการขึ้นบัญชีภายในกรอบระยะเวลา 2 ปี
7) กําหนดระยะเวลาการประเมินสัมฤทธิผลการปฏิบัติงานในหน้าที่ 1 ปีประเมิน 2 ครั้ง หากผลการประเมินทั้ง 2 ครั้ง ไม่ผ่านเกณฑ์ต้องกลับไปดํารงตําแหน่งเดิมก่อนเข้าสู่ตําแหน่งผู้อํานวยการสถานศึกษา ตามมาตรา 71 และ กฎ ก.ค.ศ.
สําหรับตําแหน่งผู้อํานวยการสถานศึกษาในเขตพัฒนาพิเศษเฉพาะกิจจังหวัดชายแดนภาคใต้ จะไม่มีการประเมินศักยภาพซึ่งเป็นองค์ประกอบหนึ่งของภาค ข
เห็นชอบหลักเกณฑ์และวิธีการคัดเลือกฯ ผู้อํานวยการสถานศึกษา สังกัดสํานักงานคณะกรรมการ การอาชีวศึกษา (สอศ.)สรุปสาระสําคัญ ดังนี้
1) ผู้มีสิทธิสมัครเข้ารับการคัดเลือกต้องเป็นข้าราชการครูและบุคลากรทางการศึกษา สังกัด สอศ. มีคุณสมบัติทั่วไปตามมาตรา 30 และมีคุณสมบัติเป็นไปตามมาตรฐานตําแหน่งผู้อํานวยการสถานศึกษา ที่ ก.ค.ศ. กําหนด
2) หลักสูตรการคัดเลือกประกอบด้วย 3 ภาค คือ
ภาค ก ความรู้และความสามารถในการบริหารงานในหน้าที่(คะแนนเต็ม 100) โดยการประเมินความรู้และการนําไปใช้งานทั้ง 4 ฝ่ายเป็นสําคัญ ประกอบด้วยฝ่ายบริหารทรัพยากร ฝ่ายวิชาการ ฝ่ายแผนงานและความร่วมมือ ฝ่ายการพัฒนากิจการนักเรียน นักศึกษา และกฎหมายที่เกี่ยวข้อง
ภาค ข ความเหมาะสมกับการปฏิบัติงานในหน้าที่(คะแนนเต็ม 150) โดยการประเมินประวัติและประสบการณ์ (50 คะแนน) ประเมินผลงาน (50 คะแนน) และประเมินศักยภาพ (50 คะแนน)
ภาค ค ความเหมาะสมกับตําแหน่ง(คะแนนเต็ม 100) โดยการประเมินวิสัยทัศน์และการสัมภาษณ์
3) ผู้ที่ได้คะแนนภาค ก ไม่ต่ํากว่าร้อยละ 60 จึงมีสิทธิสอบภาค ข และภาค คสําหรับผู้ได้รับการคัดเลือกต้องได้คะแนนภาค ข และภาค ค แต่ละภาคไม่ต่ํากว่าร้อยละ 60 และคะแนนรวมภาค ก ภาค ข และภาค ค ไม่ต่ํากว่าร้อยละ 60
4) อ.ก.ค.ศ. สอศ. เป็นผู้ออกข้อสอบและกําหนดตัวชี้วัด องค์ประกอบ และคะแนนการประเมิน
5) อ.ก.ค.ศ. สอศ. เป็นผู้กําหนดวันและเวลาในการคัดเลือกแต่ละครั้ง
6) การขึ้นบัญชีให้ อ.ก.ค.ศ. สอศ. เป็นผู้พิจารณาการขึ้นบัญชีภายในกรอบระยะเวลา 2 ปี
7) กําหนดระยะเวลาการประเมินสัมฤทธิผลการปฏิบัติงานในหน้าที่ 1 ปีประเมิน 2 ครั้ง หากผลการประเมินทั้ง 2 ครั้ง ไม่ผ่านเกณฑ์ต้องกลับไปดํารงตําแหน่งเดิมก่อนเข้าสู่ตําแหน่งผู้อํานวยการสถานศึกษา ตามมาตรา 71 และ กฎ ก.ค.ศ.
อนุมัติจัดสรรอัตราว่างจากผลการเกษียณอายุราชการของข้าราชการครูและบุคลากรทางการศึกษา เมื่อสิ้นปีงบประมาณ พ.ศ. 2561ให้กับสถาบันการพลศึกษา จํานวน 54 อัตรา
ประกอบด้วย อาจารย์ จํานวน 47 อัตรา ครูผู้ช่วย จํานวน 2 อัตรา และบุคลากรทางการศึกษาอื่นตามมาตรา 38 ค.(2) จํานวน 5 อัตรา
เห็นชอบให้กําหนดกรอบอัตรากําลังข้าราชการครูและบุคลากรทางการศึกษาให้โรงเรียนหัวหิน สํานักงานเขตพื้นที่การศึกษามัธยมศึกษา เขต 10สังกัดสํานักงานคณะกรรมการการศึกษาขั้นพื้นฐาน (สพฐ.) เป็นกรณีพิเศษ (เพิ่มเติม) จํานวน 60 อัตรา
โดยให้ สพฐ. นําอัตราว่างที่ได้รับจัดสรรคืนจากผลการเกษียณอายุราชการเมื่อสิ้นปีงบประมาณ พ.ศ. 2558 ตามกรอบอัตรากําลังที่ได้รับอนุมัติไปใช้ในการจัดสรรให้โรงเรียนหัวหิน เพื่อสรรหาข้าราชการครูไปปฏิบัติราชการเป็นกรณีพิเศษ ณ โรงเรียนวังไกลกังวล จังหวัดประจวบคีรีขันธ์
นอกจากนี้ ที่ประชุมเห็นชอบแต่งตั้งนายสมชาย แคฝอย เป็นอนุกรรมการใน อ.ก.ค.ศ. สํานักงานคณะกรรมการการอาชีวศึกษา แทนตําแหน่งที่ว่าง
Writtenbyศรายุทธ มาทัพ,ดรุวรรณ บุญมาก
Photo Creditยุทธพงศ์ เลือกกลั่นดี
Rewriter/Editorบัลลังก์ โรหิตเสถียร